Anda Čakša

Anda Čakša (sündinud 11. juulil 1974 Siguldas) on Läti arst ja tervishoiujuht. Ta oli 11. juulist 2016 kuni 23. jaanuarini 2019 Läti tervishoiuminister.

Ta lõpetas aastal 1999 Läti Meditsiiniakadeemia. Aastal 2007 lõpetas ta Riia Rahvusvahelise Majandus- ja Ärijuhtimise Kõrgkooli ärijuhtimise magistrina.

Pärast Läti Meditsiiniakadeemia lõpetamist töötas ta aastani 2002 Meditsiiniakadeemia pediaatria kateedris laborandina. Aastatel 2001–2006 töötas ta Ülikooli Lastehaiglas laste intensiivravi üksuses. Seejärel töötas ta Jānis Ģīlise Plastilise Kirurgia Kliinikus neuropatoloogina. Ta on töötanud ravimite äri alal.

11. juulist 2016 kuni 23. jaanuarini 2019 oli ta parteitu Läti tervishoiuminister Māris Kučinskise valitsuses.

Alates 14. detsembrist 2022 kuni 26. veebruarini 2025 oli ta Läti haridus- ja teadusminister.Minister for Education and Science : Anda Čakša Cabinet of Ministers. Republic of Latvia

 Viited 

 Välislingid 
 Dr. Anda Čakša Jānis Ģīlise Plastilise Kirurgia Kliiniku kodulehel (läti keeles)

Kategooria:Läti arstid
Kategooria:Läti poliitikud
Kategooria:Riia Stradiņši Ülikooli vilistlased
Kategooria:Sündinud 1974